CELEX: 62021TN0409
Language: da
Date: 2021-07-09 00:00:00
Title: Sag T-409/21: Sag anlagt den 9. juli 2021 — Tyskland mod Kommissionen

13.9.2021   
            
            
               DA
            
            
               Den Europæiske Unions Tidende
            
            
               C 368/28
            
         
      Sag anlagt den 9. juli 2021 — Tyskland mod Kommissionen
      (Sag T-409/21)
      (2021/C 368/44)
      Processprog: tysk
      
         Parter
      
      
         Sagsøger: Forbudsrepublikken Tyskland (ved J. Möller og R. Kanitz, som befuldmægtigede)
      
         Sagsøgt: Europa-Kommissionen
      
         Sagsøgerens påstande
      
      
                  —
               
               
                  Europa-Kommissionens afgørelse af 3. juni 2021 om statsstøtte SA.56826 (2020/N) — Germany — 2020 reform of support for cogeneration og om statsstøtte SA.53308 (2019/N) — Germany — Change of support to existing CHP plants (§ 13 i lov om fremme af kraftvarmeproduktion (herefter »KWKG«), annulleres for så vidt som det heri fastslås, at
                  
                              a)
                           
                           
                              fremme af produktion af elektricitet fra kraftvarmeværker i nye, moderniserede og renoverede højeffektive kraftvarmeværker,
                           
                        
                              b)
                           
                           
                              fremme af energieffektive varme- og kølenet,
                           
                        
                              c)
                           
                           
                              fremme af varme- og kølelagerfaciliteter,
                           
                        
                              d)
                           
                           
                              fremme af produktion af elektricitet fra kraftvarmeværker i højeffektive gasfyrede bestående kraftvarmeværker i kraftvarmesektoren, og
                           
                        
                              e)
                           
                           
                              det nedsatte kraftvarmetillæg for producenter af brint
                              efter lov om fremme af kraftvarmeproduktion af 2020 udgør statsstøtte.
                           
                        
            
                  —
               
               
                  Europa-Kommissionen tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Sagsøgeren har gjort et anbringende gældende til støtte for søgsmålet. Kommissionen har foretaget en retlig ukorrekt fortolkning og anvendelse af artikel 107, stk. 1, TEUF, idet den har fastslået, at de virksomheder, der er berørt af den anmeldte foranstaltning, modtog statsstøtte eller støtte, som ydes ved hjælp af statsmidler. Kommissionen har for det første ukorrekt lagt til grund, at et tillægs karakter af afgift i sig selv indebærer, at de frembragte midler er statsmidler som omhandlet i artikel 107, stk. 1, TEUF. Kommissionen har for det andet ukorrekt lagt til grund, at tillægget (kraftvarmetillæg) i henhold til lov om vedligeholdelse, modernisering og udbygning af kraftvarmeproduktion af 2020 (lov om fremme af kraftvarmeproduktion af 2020, herefter »KWKG«) overhovedet udgør en afgift som omhandlet i EU-Domstolens praksis. For det tredje er Kommissionen ukorrekt gået ud fra, at de af transmissionssystemoperatørerne opkrævede midler er under statslig kontrol og dermed er til statens rådighed.